“หุ้นเอเชีย” เปิดลบ! นลท.จับตา “จีน” คลายล็อกโควิด
“ตลาดหุ้นเอเชีย” เปิดลบ! นักลงทุนรอความชัดเจน “จีน” คลายมาตรการกฎควบคุมการแพร่ระบาดของโรคโควิด
“ตลาดหุ้นเอเชีย” เปิดลบ! นักลงทุนรอความชัดเจน “จีน” คลายมาตรการกฎควบคุมการแพร่ระบาดของโรคโควิด
2 ธ.ค. 2565

ผู้สื่อข่าวรายงานว่า ตลาดหุ้นเอเชียเปิดลบเป็นส่วนใหญ่ในวันนี้ เนื่องจากนักลงทุนรอคอยความชัดเจน หลังจีนส่งสัญญาณผ่อนปรนการบังคับใช้มาตรการควบคุมการแพร่ระบาดของโรคโควิด-19
ดัชนี NIKKEI 225 ตลาดหุ้นญี่ปุ่นเปิดวันนี้ที่ 28,273.13 จุด เพิ่มขึ้น 304.14 จุด หรือ +1.09% ก่อนพลิกสู่แดนลบที่ 27,773.50 จุด ร่วงลง 452.58 จุด หรือ -1.60% หลังเปิดตลาดได้ 15 นาที, ดัชนี HSI ตลาดหุ้นฮ่องกงเปิดวันนี้ที่ 18,785.28 จุด เพิ่มขึ้น 48.84 จุด หรือ +0.26% และดัชนี SSE Composite ตลาดหุ้นจีนเปิดวันนี้ที่ 3,160.58 จุด ลดลง 4.89 จุด หรือ -0.15%
สำหรับดัชนีเฉลี่ยอุตสาหกรรมดาวโจนส์ของตลาดหุ้นสหรัฐปิดลบเกือบ 200 จุดเมื่อวันพฤหัสบดี (1 ธ.ค) ก่อนสหรัฐเปิดเผยรายงานจ้างงานเดือนพ.ย.ในวันนี้ ซึ่งนักเศรษฐศาสตร์คาดการณ์ว่าจะเติบโตชะลอตัวลง แต่ยังคงมีความยืดหยุ่น หลังหลายบริษัทออกมาประกาศปลดพนักงานและระงับการจ้างงานเพิ่ม